Op jou mooiste: Top-5 gunsteling-produkte | SARIE
Op jou mooiste: Top-5 gunsteling-produkte	deur admin
Een ding wat ek nog glad nie onder die knie kon kry nie is om ’n mooi swart lyntjie met op die boonste deel van my ooglid te skep nie. Ek het dit probeer doen met ’n jel-, potlood- én vloeibare omlyner. Gelukkig het ek ook ’n omlyner met ’n viltpunt (YSL Shocking Eyeliner (R410), probeer. Dit is die maklikste wat ek nog oogomlyner aangewend het, met die minste foute. Probeer ook NYX Super Skinny Eye Marker (R130) Ek voel ongemaklik wanneer ek ’n onderlaag dra wat swaar voel op my vel. Garnier Miracle Skin Perfector Daily All In One B.B. Cream (R85) bied veerligte bedekking en sorg dat alles wat verbloem moet word verbloem word. “Dié is ‘n paar van my moet-hê-produkte waarsonder ek moeilik sal klaarkom…” – Charis Labuschagne, skoonheidsredakteur van SARIE Twist-ontwerper Joe Mimran | SARIE
Twist-ontwerper Joe Mimran	deur admin
Hy is een van die skeppers van Woolworths se Twist-handelsmerk wat spesiaal in New York vir Suid-Afrikaanse vroue ontwerp word. Michélle van Breda het met die bekendstelling van die winterreeks met hom gesels. V: Waarvan gaan ons dié winter baie sien?A: Rompe, truie en valle (ruffles). Valle gaan oral wees. V: Is dit moeilik om vir SA vroue vanuit New York te ontwerp? A: Nee, mode is werklik globaal. Of dit New York of SA is, vroue word deur dieselfde dinge beïnvloed. Mode versprei so vinnig soos ‘n veldbrand. V: Daar moet tog iets unieks aan SA vroue se modes weesA: Absoluut! Jul liefde vir lang rompe, kleur en ietsie sexy! V: Wat is jou gunsteling-kleur? A: Swart en wit. Ek het meer as 100 wit hemde in my klerekas. V: Is daar iets soos ‘n verkeerde kleur?A: Nooit. Almal sê geel verkoop nie, maar as die tyd reg is, sal geel verkoop. Dit gaan oor tydsberekening, nie oor skakering nie * Joe Mimran en Twist se mede-ontwerper, Paul Sinclaire, was ook die name agter die gewilde etiket Club of Monaco, wat in 2000 aan die Ralph Lauren Polo Corporation verkoop is. ** Twist se winterreeks sal vanaf 18 Maart by Woolworths beskikbaar wees.